જેતપુરના નિલ પ્રિન્ટર્સ, ધારેશ્વર જીઆઇડીસી એસોસિએશન તેમજ જેતપુર ડાઈંગ એન્ડ પ્રિન્ટિંગ એસોસિએશન સુએઝ ટ્રીટમેન્ટ પ્લાન્ટ ધરાવે છે. જેમાં કારખાનામાંથી નીકળતા ગંદા અને કેમિકલયુક્ત પાણીનું શુધ્ધિકરણ કરવાનું હોય છે. ત્યારે આ કામગીરીના ચેકિંગ માટે સ્થાનિક ઓફિસર્સ 13 જૂન અને 23 જુલાઈના રોજ ચેકિંગ માટે પહોંચ્યા હતા. આ દરમિયાન પ્રદૂષણયુક્ત પાણીની તપાસ કરતા તેમાં કોન્સોલિડેટેડ કસેન્ટનું પ્રમાણ વધારે જોવા મળ્યું હતું. તેમજ સુએઝ ટ્રીટમેન્ટ પ્લાન્ટના ઈનલેટ પર ફ્લોમીટર ન હોવાથી ગંદુંપાણી ભાદર નદીમાં જતું હોવાનું સામે આવતા ક્લોઝર નોટિસ ફટકારવામાં આવી છે.